wickkiey/tamil-wikipedia-chunked huggingface dataset:
# தண்டலம் தடுத்தாலீசுவரர் கோயில்

**தடுத்தாலீசுவரர் கோயில்** என்பது தமிழ்நாடு மாநிலத்தில் திருவள்ளூர் மாவட்டத்தின் தண்டலம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.  
கடல் மட்டத்திலிருந்து சுமார் 87 மீட்டர் உயரத்தில் அமைந்துள்ள தடுத்தாலீசுவரர் கோயிலின் புவியியல் ஆள்கூறுகள், ஆகும்.  
இக்கோயிலின் மூலவர் தடுத்தாலீசுவரர் (வேறு பெயர்: தீண்டாத்திருமேனியீசுவரர்) மற்றும் தாயார் மீனாட்சி அம்மன் ஆவர். தலவிருட்சம் வில்வமரம் ஆகும்.  
தமிழ்நாடு அரசின் இந்து சமய அறநிலையத் துறை கட்டுப்பாட்டில், இக்கோயிலானது இயங்குகிறது.
# சியாமா பிரசாத்து மண்டல்

**சியாமா பிரசாத்து மண்டல்** (Shyama Prasad Mandal) இந்தியாவைச் சேர்ந்த ஓர் எலும்பியல் அறுவை சிகிச்சை நிபுணர் ஆவார். புது தில்லி சர் கங்கா ராம் மருத்துவமனையின் இணைத் தலைவராக உள்ளார் புதுதில்லியில் உள்ள அகில இந்திய மருத்துவ அறிவியல் கழகத்தில் தனது பட்டம் மற்றும் முதுநிலை மருத்துவப் பட்டங்களைப் பெற்ற பிறகு, இலிவர்பூல் பல்கலைக்கழகத்தில் எலும்பியல் துறையில் பொது அறுவைச்சிகிச்சை பட்டம் பெறுவதற்காக தனது கல்வியைத் தொடர்ந்தார். இந்திய எலும்பியல் சங்கத்தின் முன்னாள் தலைவர் , அதன் கட்டிடக் குழுவின் தலைவர், கல்வி மற்றும் மறுவாழ்வு சேவையில் ஈடுபட்டுள்ள இலாப நோக்கற்ற அமைப்பான *அமர்சோதி அறக்கட்டளையின்* அறங்காவலர் குழுவின் தற்போதைய தலைவர் எனப் பலபொறுப்புகளில் உள்ளார். மருத்துவ மாநாடுகள் நடத்தும் அமைப்பில் ஈடுபடுகிறார். 2008 ஆம் ஆண்டின் *முழங்கால் மற்றும் மூட்டு அகநோக்கு சிகிச்சை பட்டறை* ஏற்பாட்டுக் குழுவின் இணைத் தலைவராகவும், இந்திய விளையாட்டு மருத்துவ சங்கம்,, இந்திய விளையாட்டு மருத்துவக் கூட்டமைப்பு,, இந்திய மூட்டு அகநோக்கு சங்கம் ஆகியவை இணைந்து 2012 ஆம் ஆண்டு நடத்திய *கீழ் மூட்டு கருத்தரங்கின்* புரவலராகவும் இருந்தார் 1999 ஆம் ஆண்டு சச்சின் டெண்டுல்கரின் தொடர்ச்சியான முதுகு காயத்திற்காக அவரை பரிசோதித்தபோது இவர் செய்திகளில் பிரபலமாக இருந்தார். மருத்துவ அறிவியலுக்கான இவரது பங்களிப்புகளுக்காக இந்திய அரசு 2011 ஆம் ஆண்டில் பத்மசிறீ என்ற நான்காவது உயரிய குடிமக்கள் விருதை இவருக்கு வழங்கியது. வங்காளதேச அரசாங்கமும் இவருக்கு சிறந்த குடிமகன் என்ற மரியாதையையும் வழங்கியது. இந்திய எலும்பியல் சங்கம் அவரை கௌரவிக்கும் வகையில் சியாமா பிரசாத்து மண்டல் *தங்கப் பதக்கம்* என்ற விருதை நிறுவியுள்ளது.
# இந்தியக் கண்கிலேடி

**இந்தியக் கண்கிலேடி** ( *Indian stone-curlew* ) என்பது புர்கனிடே குடும்பத்தைச் சேர்ந்த ஒரு பறவை இனமாகும். இது முன்னர் ஐரோவாசியா நத்தைக் குத்தியின் கிளையினமாக சேர்க்கப்பட்டது. இந்த இனம் தெற்கு மற்றும் தென்கிழக்கு ஆசியாவின் சமவெளிகளில் காணப்படுகிறது. இவை பெரிய கண்களுடனும், உடலில் கோடுகள், வெளிறிய அடையாளங்களுடன் பழுப்பு நிறத்தில் உள்ளன. இவற்றை மண், பாறைகளின் பின்னணியில் கண்டறிவது கடினம். பெரும்பாலும் இருட்டில் சுறுசுறுப்பாக இருக்கும்.
# இந்தியக் கண்கிலேடி

## வகைபிரித்தல்

1866 ஆம் ஆண்டில் இத்தாலிய விலங்கியல் நிபுணரான டோமாசோ சால்வடோரி, இந்தியாவில் பெறப்பட்ட மாதிரிகளின் அடிப்படையில் இந்தியக் கண்கிலேடியை முறையாக விவரித்தார் . அவர் *Oedicnemus indicus* என்ற இருசொல் பெயரை உருவாக்கினார். உரிய பண்புச்சொல் இலத்தீன் மொழியில் "இந்தியன்" என்று பொருள்படும். 1811 ஆம் ஆண்டில் செர்மன் விலங்கியல் நிபுணர் யொஃகான் இல்லிகெர் 1811 ஆம் ஆண்டில் நிறுவிய *பர்ஹினஸ்* பேரினத்தில் இந்திய கண்கிலேடி இப்போது வைக்கப்பட்டுள்ளது இந்த இனத்தில் ஒரு தோற்றமுள்ள எந்த துணையினமும் அங்கீகரிக்கப்படவில்லை. ] எவ்வாறாயினும், இந்த இனம் குறித்த பெரிய அளவில் பரிணாம மரபு வழி ஆய்வு எதுவும் இல்லை.
# இந்தியக் கண்கிலேடி

## விளக்கம்

கௌதாரியைவிட அளவில் பெரியதான இது சுமார் 41 சென்டிமீட்டர் நீளம் கொண்டது. பெரிய கண்கள் கொண்ட இந்தப் பறவை பருமனாக, உடலின் மேற்பகுதி கருங்கோடுகளோடு கூடிய மணல் பழுப்பாக இருக்கும். மேலும் இது உப்புக்கொத்தி போன்றது. இதன் பெரிய தலையில் கண்ணுக்குக் கீழே பாலேடு போன்ற மீசைப் பட்டையின் எல்லையில் இருண்ட பட்டை உள்ளது. ஒரு குறுகிய பாலேடு போன்ற புருவமும் உள்ளது. இதன் நீண்ட கால்களில் மூட்டுக்கள் சற்று பருத்திருப்பதால், "தடித்த-முழங்கால்" ("thick-knee") என்ற பெயரைப் பெற்றுள்ளது. இவை பெரிய மஞ்சள் நிறக் கண்கள் கொண்டவை. இதன் விழிப்படலம் மஞ்சள் நிறம். மூடிய இறக்கைகளின் மேல் ஒரு வெளிர் பட்டை காணப்படும். பாலினங்கள் ஒரே மாதிரியாக இருக்கும், மேலும் முதிர்ச்சியடையாத பறவைகள் முதிர்ச்சியடைந்தவையை விட வெளிர் நிறத்தில் இருப்பதோடு, அடிப்பகுதியில் அதிகக் கோடுகளுடன் காணப்படும். பறக்கும்போது, இரண்டு குறுகிய வெள்ளைப் பட்டைகளும், வெண்மையானகறையும் கருத்த இறக்கைகளும் காணப்படும்.  
இந்தியக் கிலேடி முதன்மையாக விடியற்காலையிலும் அந்தி நேரத்தில் வெளிபட்டு மேயும். மேலும் இது முக்கியமாக இரவில் ஒலி எழுப்புகிறது. இது *பிக்-பிக்* *, பிக்-பிக்* என்று தொடர்ந்து கத்தி *பிக்விக்* என்று முடிக்கும். சிறு கூட்டமாக காணப்படும் இவை பகலில் புதரின் அடியில் பதுங்கி இருக்கும்.
# இந்தியக் கண்கிலேடி

## பரவலும் வாழிடமும்

இது வறண்ட இலையுதிர் காடுகள், முள் காடுகளில் காணப்படுகிறது. மேலும் இது புதர்கள் நிறைந்த ஆற்றுப்படுகைகள், தோப்புகள் தோட்டங்களில் கூட காணப்படும். இந்த இனம் வங்காளதேசம், பூட்டான், கம்போடியா, இந்தியா, லாவோஸ், மியான்மர், நேபாளம், பாக்கித்தான், இலங்கை, தாய்லாந்து, வியட்நாம் ஆகிய நாடுகளில் மட்டுமே காணப்படுகிறது. இது வறண்ட இலையுதிர் காடுகள், புதர்கள், பாறைக் குன்றுகள், தரிசு நிலங்களில் காணப்படுகிறது.
# இந்தியக் கண்கிலேடி

## நடத்தை

### இனப்பெருக்கம்

இதன் இனப்பெருக்க காலம் முக்கியமாக மார்ச் மற்றும் ஏப்ரல் மாதங்கள் ஆகும். சாதாரணமாக கற்கள் நிறைந்த தரையில் குழியில் புதர்களின் ஓரத்தில் அல்லது மண் மேட்டின் ஓரத்தில் 2 முதல் 3 வெளிர் மஞ்சள் நிறத்தில் சிவப்புக் கறைகள் கொண்ட முட்டைகளை இடும். முட்டைகள் பொதுவாக பெண் பறவைகளால் அடைகாக்கப்படும். அருகில் ஆண் பறவை காவல் இருக்கும். குஞ்சுகள் பொரித்து வெளிவந்தவுடன் பெற்றோரைப் பின் தொடர்கின்றன. அவை உருமறைப்பு நிறத்தைப் பெற்றுள்ளன.
# இந்தியக் கண்கிலேடி

## நடத்தை

### உணவு

இவற்றின் உணவில் முக்கியமாக பூச்சிகள், புழுக்கள், சிறிய ஊர்வன இடம்பெற்றுள்ளன. இவை எப்போதாவது விதைகளையும் உண்கின்றன.
# மகேஷ் ஜெத்மலானி

**மகேஷ் ஜெத்மலானி** (*Mahesh Jethmalani*) இந்தியாவின் மூத்த வழக்கறிஞரும், பாரதிய ஜனதா கட்சி அரசியல்வாதியும், மாநிலங்களவை நியமன உறுப்பினர்|மாநிலங்களவை நியமன உறுப்பினரும் ஆவார். இவர் மறைந்த உச்ச நீதிமன்ற வழக்கறிஞர் ராம் ஜெத்மலானியின் மகன் ஆவார். இவர் பாரதிய ஜனதா கட்சியின் தேசிய செயற்குழு உறுப்பினராக 2012 வரை செயலாற்றியவர்.
# மகேஷ் ஜெத்மலானி

## வழக்கறிஞர் தொழில்

1980ல் ஆக்சுபோர்டு பல்கலைக்கழகத்தில் சட்டப் படிப்பு முடித்த மகேஷ் ஜெத்மலானி, 12 பிப்ரவரி 1981 முதல் மும்பை உயர் நீதிமன்றத்தில் வழக்கறிஞராக தொழில் தொடங்கினார்.  
மகேஷ் ஜெத்மலானி மகாராட்டிரா முன்னாள் முதல்வர் ஏ. ஆர். அந்துலே மீதான ஊழல் வழக்கில் அந்துலே சார்பாக வாதாடினார். மேலும் இந்திரா காந்தி கொலை வழக்கில் குற்றம்சாட்டப்பட்ட இருவர் சார்பாக நீதிமன்றத்தில் வாதாடினார்.
# மகேஷ் ஜெத்மலானி

## இதனையும் காண்க

- பரிந்துரைக்கப்பட்ட மாநிலங்களவை உறுப்பினர்கள் பட்டியல்
# போர்னியோ மலைப்பாம்பு

## விளக்கம்

*பை. ப்ரீடென்சுடைனி* (வால் உட்பட) 2.1 மீட்டர் நீளம் வரை வளர்வதாகத் தெரிவிக்கப்பட்டுள்ளது. அதிக உடல் எடை கொண்ட இந்த பாம்பு பொதுவாக 13.6 கிலோ கிராம் வரை வளரக்கூடியது. பொதுவாகப் பெண் பாம்புகள் ஆண் பாம்புகளை விடப் பெரியவை. நாசியில் வெப்பத்தினை உணரக்கூடிய குழிகள் பல உள்ளன. தலை அகலமாகவும் வால் குறுகியும் காணப்படுகிறது.  
உடல் வண்ணமானது பொதுவாகப் பழுப்பு நிறத்தில் இருக்கும். இது பெரிதும் மாறுபடும். அல்பினிசத்தின் நிகழ்வுகள் எதுவும் இதுவரைப் பதிவாகவில்லை என்றாலும், ஒரு சில தனிநபர்கள் குறிப்பிடத்தக்க இலகுவான நிறத்தைக் காட்டுகின்றனர். பழுப்பு நிறத்தை விட மஞ்சள் நிறத்தில் பொதுவாகத் தோன்றும். பெரியவர்களை விட இளம் வயதினர் மிகவும் மாறுபட்ட வடிவத்தைக் கொண்டுள்ளனர். தலை பொதுவாக மஞ்சள் நிறத்தில் இருக்கும்.
# போர்னியோ மலைப்பாம்பு

## பரவலும் வாழிடமும்

போர்னியோ தீவில், புரூணை, இந்தோனேசியா மற்றும் மலேசியாவில் *பை. பிரீடென்சுடைனி* காணப்படுகிறது. பொதுவாக, இது குறைந்த உயரத்தில், வெள்ளச் சமவெளிகளில் அல்லது சதுப்புநிலங்களின் விளிம்புகளில் காணப்படுகிறது. விவசாய நிலங்களில் மனிதனால் உருவாக்கப்பட்ட நீர்ப்பாசனப் பகுதிகள் பொருத்தமான வாழ்விடமாக உள்ளது.
# போர்னியோ மலைப்பாம்பு

## இனப்பெருக்கம்

*பி. பிரைடென்சுடைனி* கருமுட்டை இடக்கூடியது.
# போர்னியோ மலைப்பாம்பு

## கொல்லைப்படுத்தல்

போர்னியோ மலைப்பாம்பு பொதுவாகச் சாதுவான குணமுடையது என்ற நற்பெயருடன் ஊர்வன ஆர்வலர்களிடையே இந்த சிற்றினம் பிரபலமடைந்து வருகிறது. ஏனெனில் கொல்லைப்படுத்தப்பட்டுள்ள பாம்புகள் காட்டில் பிடிக்கப்பட்ட பாம்புகளைக் காட்டிலும் கையாள்வது எளிதானது. ஆரம்பத்தில் இறக்குமதி செய்யப்பட்ட அனைத்து பாம்புகளும் முதலில் தோல் வர்த்தகத்திற்காகப் பிடிக்கப்பட்டதாகும்.
# கிருட்டிண பிரசாத்து மாத்தூர்

**கிருட்டிண பிரசாத்து மாத்தூர்** (*Krishna Prasad Mathur*) இந்தியாவைச் சேர்ந்த ஒரு மருத்துவர் ஆவார். இவர் இந்தியாவின் முன்னாள் பிரதம மந்திரி இந்திரா காந்தியின் தனிப்பட்ட மருத்துவராக இருந்தார். 1984 ஆம் ஆண்டு அக்டோபர் மாதம் 31 ஆம் தேதியன்று பியாந்த் சிங் மற்றும் சத்வந்த் சிங் ஆகியோரால் படுகொலை செய்யப்படுவதற்கு முன்பு இந்திரா காந்தியை சந்தித்த கடைசி சில நபர்களில் இவரும் ஒருவர் ஆவார்.  
இவருடைய மருத்துவ சேவைகளை அங்கீகரித்த இந்திய அரசு 1984 ஆம் ஆண்டில் நாட்டின் நான்காவது உயரிய இந்திய குடிமகன் விருதான பத்மசிறீ விருதை வழங்கி சிறப்பித்தது.
# இந்திரநீல் மித்ரா

**இந்திரநீல் மித்ரா** (*Indraneel Mittra*) இந்தியாவைச் சேர்ந்த ஒரு புற்றுநோய் ஆராய்ச்சியாளர் ஆவார். டாட்டா நினைவு மையத்தில் இவர் பேராசிரியராகப் பணிபுரிந்தார். இந்திய அறிவியல் அகாடமியின் உறுப்பினராகவும் உள்ளார்.  
இந்திரநீல் மித்ரா தில்லி பல்கலைக்கழகத்தில் மருத்துவம் பயின்றார். 1971 ஆம் ஆண்டு அறுவை சிகிச்சை மருத்துவர்களுக்கான இங்கிலாந்தின் இராயல் கல்லூரியில் உறுப்பினர் ஆனார். 1977 ஆம் ஆண்டில் இலண்டன் பல்கலைக்கழகத்தில் முனைவர் பட்டம் பெற்றார். பின்னர் புற்றுநோய் ஆராய்ச்சியில் இரெனாடோ துல்பெக்கோவின் கீழ் பணியாற்றினார். இலண்டனில் உள்ள புனித பர்த்தலோமிவ் மருத்துவமனையிலும் பணியாற்றினார். பின்னர் இவர் மும்பை பல்கலைக்கழகத்தில் பேராசிரியரானார். மும்பையில் உள்ள டாடா நினைவு மையத்தில் எர்னசுட்டு போர்யசு நாற்காலியில் நியமனத்தைத் தவிர இலண்டன் பல்கலைக்கழக கல்லூரியில் பியர்சு கோல்ட்டு வருகை தரும் பேராசிரியரானார். புற்றுநோய்க்கான இயக்குநீர் ஏற்பிகள் மற்றும் உயிர்க் குறிப்பான்கள் ஆகியவை இவருடைய ஆராய்ச்சிப் பகுதிகளில் அடங்கும். மும்பையில் 150,000 பெண்களை உள்ளடக்கிய மார்பக மற்றும் கர்ப்பப்பை வாய்ப் புற்றுநோயைக் கண்டறிவதற்கான பெரிய அளவிலான கட்டுப்பாட்டு சோதனையை இவர் ஏற்பாடு செய்தார்.
# மகாத்மா காந்தி பன்னாட்டு இந்திப் பல்கலைக்கழகம்

**மகாத்மா காந்தி பன்னாட்டு இந்திப் பல்கலைக்கழகம்** (*Mahatma Gandhi Antarrashtriya Hindi Vishwavidyalaya*) என்பது இந்தியாவின் மகாராட்டிராவில் உள்ள வார்தாவில் அமைந்துள்ள மத்தியப் பல்கலைக்கழகம் ஆகும்.
# மகாத்மா காந்தி பன்னாட்டு இந்திப் பல்கலைக்கழகம்

## வரலாறு

சனவரி 8, 1997-ல் இந்தியக் குடியரசுத் தலைவர் ஒப்புதலுடன் நாடாளுமன்றச் சட்டத்தின் மூலம் இப்பல்கலைக்கழகம் தொடங்கப்பட்டது. இந்தி மொழி மற்றும் இலக்கியத்தை மேம்படுத்துவதற்கும், கற்பித்தல் மற்றும் ஆராய்ச்சி மூலம் ஒரு கற்பித்தலை ஒருங்கிணைப்பதே இந்தப் பல்கலைக்கழகத்தின் நோக்கமாகும்.
# மகாத்மா காந்தி பன்னாட்டு இந்திப் பல்கலைக்கழகம்

## பல்கலைக்கழக மையங்கள்

இந்தப் பல்கலைக்கழகத்தின் மையங்கள்கீழ்க்கண்ட இடங்களில் அமைந்துள்ளன.
- வார்தா
- பிரயாக்ராஜ்
- கொல்கத்தா
- ரித்பூர்
# மகாத்மா காந்தி பன்னாட்டு இந்திப் பல்கலைக்கழகம்

## புலங்களும் துறைகளும்

இப்பல்கலைக்கழம் ஆரம்பத்தில் 8 பள்ளிகளுடன் திட்டமிடப்பட்டன. இவை:
# மகாத்மா காந்தி பன்னாட்டு இந்திப் பல்கலைக்கழகம்

## புலங்களும் துறைகளும்

### மொழிகள் பள்ளி

- மொழியியல் மற்றும் மொழித் தொழில்நுட்பத் துறை
- தகவல் மற்றும் மொழி பொறியியல் மையம்
# மகாத்மா காந்தி பன்னாட்டு இந்திப் பல்கலைக்கழகம்

## புலங்களும் துறைகளும்

### இலக்கியப் பள்ளி

- இந்தி மற்றும் ஒப்பீட்டு இலக்கியத் துறை
- கலைநிகழ்ச்சி துறை
- ஆங்கில இலக்கியத் துறை
- உருது இலக்கியத் துறை
- சமசுகிருத இலக்கியத் துறை
- மராத்தி இலக்கியத் துறை
# மகாத்மா காந்தி பன்னாட்டு இந்திப் பல்கலைக்கழகம்

## புலங்களும் துறைகளும்

### கலாச்சார பள்ளி

- காந்தி மற்றும் அமைதி ஆய்வுகள் துறை
- மகளிர் ஆய்வுத் துறை
- டாக்டர் பாபாசாகேப் அம்பேத்கர் சிடோ கன்ஹு முர்மு தலித் மற்றும் பழங்குடியினர் ஆய்வு மையம்
- டாக்டர் பதந்த் ஆனந்தகௌசல்யாயன் புத்த ஆய்வு மையம்
# மகாத்மா காந்தி பன்னாட்டு இந்திப் பல்கலைக்கழகம்

## புலங்களும் துறைகளும்

### மொழிபெயர்ப்பு பள்ளி

- மொழிபெயர்ப்பு ஆய்வுகள் துறை
- இடம்பெயர்வு மற்றும் புலம்பெயர் ஆய்வுகள் துறை
# மகாத்மா காந்தி பன்னாட்டு இந்திப் பல்கலைக்கழகம்

## புலங்களும் துறைகளும்

### மனிதநேயம் மற்றும் சமூக அறிவியல் பள்ளி

- மக்கள் தொடர்பு துறை
- மானுடவியல் துறை
- வர்தா சமூகப் பணி நிறுவனம்
# மகாத்மா காந்தி பன்னாட்டு இந்திப் பல்கலைக்கழகம்

## புலங்களும் துறைகளும்

### கல்வியல் பள்ளி

- கல்வித்துறை
- உளவியல் துறை
# மகாத்மா காந்தி பன்னாட்டு இந்திப் பல்கலைக்கழகம்

## புலங்களும் துறைகளும்

### மேலாண்மை பள்ளி

- வர்த்தகம் மற்றும் மேலாண்மைத் துறை
# கருமுதுகுக் கடற்காக்கை

**கருமுதுகுக் கடற்காக்கை** (*Lesser black-backed gull*) என்பது ஐரோப்பாவின் அத்திலாந்திக் கடற்கரையில் இனப்பெருக்கம் செய்யும் ஒரு பெரிய கடல் புறா ஆகும். இது பிரித்தானித் தீவுகளில் இருந்து தெற்கே மேற்கு ஆபிரிக்காவிற்கு குளிர்காலத்தில் வலசை போகிறது. இது வட அமெரிக்காவில் வியத்தகு அளவில் அதிகரித்துள்ளது, கிழக்கு கடற்கரையில் பொதுவாக காணப்படுகிறது. முன்பு ஒரு குளிர்காலத்தில் மட்டும் காணப்பட்டது. இப்போது பல பறவைகள் ஆண்டு முழுவதும் காணப்படுகின்றன. குளிர்காலங்களில் இவை அதிக எண்ணிக்கையில் காணப்படுகின்றன. மேற்குக் கடற்கரையில் கூட, இந்த இனம் கலிபோர்னியாவில் ஆண்டுதோறும் குளிர்காலத்தில் காணப்படுகிறது, ஒவ்வொரு குளிர்காலத்திலும் மாநிலத்தின் பெரும்பாலான பகுதிகளில் இப்பறவை பதிவாகியுள்ளது. இவை சால்டன் கடல் பகுதியில் கூட குறிப்பிட்ட எண்ணிக்கையில் காணப்பட்டன. இந்த இனத்தின் வாழிட எல்லை பல பகுதிகளில் சரிந்தது பற்றி இப்போது தீவிர கவலை உள்ளது. இந்த இனம் இப்போது பறவைகள் பாதுகாப்பிற்கான ராயல் சங்கத்தின் பட்டியலில் இடம்பெற்றுள்ளது. ஏனெனில் ஐரோப்பாவில் வாழும் இப்பறவைகளில் ஐக்கிய இராச்சியத்தில் 40 விழுக்காட்டைக் கொண்டுள்ளது. மேலும் இவற்றில் பாதிக்கும் மேற்பட்டவை பத்துக்கும் குறைவான தளங்களில் காணப்படுகின்றன.
# கருமுதுகுக் கடற்காக்கை

## வகைபிரித்தல்

*சிசுடமா நேச்சரேவின்* 1758 10வது பதிப்பில் கரோலஸ் லின்னேயஸ் முதலில் விவரித்த பல இனங்களில் கருமுதுகுக் கடற்காக்கையும் ஒன்றாகும். மேலும் இது இன்னும் இதன் அசல் பெயரான *லாரஸ் ஃபஸ்கஸ்* என்பதைக் கொண்டுள்ளது. இதன் அறிவியல் பெயர் இலத்தீன் மொழியிலிருந்து வந்தது. *லாரஸ்* என்பது ஒரு குட்டி அல்லது பெரிய கடற்பறவையைக் குறிப்பிட்டதாகத் தெரிகிறது, மேலும் *ஃபஸ்கஸ்* என்றால் கருப்பு அல்லது பழுப்பு என்று பொருளாகும்.
# கருமுதுகுக் கடற்காக்கை

## வகைபிரித்தல்

### துணை இனங்கள்

இதில் அங்கீகரிக்கப்பட்ட ஐந்து துணையினங்கள் உள்ளன அவை:  
- *L. f. graellsii* <small>Brehm, 1857</small> : கிறீன்லாந்து, ஐசுலாந்து, பரோயே தீவுகள், பிரித்தானியத் தீவுகள், மேற்கு ஐரோப்பா - தோள்பட்டை சார்ந்த பகுதி அடர் சாம்பல் நிறம்
- *L. f. intermedius* <small>ஷியோலர், 1922</small> : நெதர்லாந்து, ஜெர்மனி, டென்மார்க், தென்மேற்கு சுவீடன் மற்றும் மேற்கு நோர்வே - தோள்பட்டை சார்ந்த பகுதி புகைபோன்ற கருப்பு நிறம்
- *L. f. fuscus* <small>லின்னேயஸ், 1758</small> : வடக்கு நார்வே, சுவீடன் மற்றும் பின்லாந்து முதல் வெள்ளைக் கடல் வரை - தோள்பட்டை சார்ந்த பகுதி கருங்கடுநிறம்
- *L. f. heuglini* <small>Bree, 1876</small> : வடக்கு உருசியா முதல் வட-மத்திய சைபீரியா வரை, ஹியூக்ளின் குல் என அழைக்கப்படும், இது முன்னர் ஒரு தனி இனமாக கருதப்பட்டது.
- *L. f. barabensis* <small>ஜோஹன்சன், 1960</small> : நடு ஆசியா
# கருமுதுகுக் கடற்காக்கை

## விளக்கம்

கருமுதுகு கடற்காக்கை வீட்டு வாத்து அளவு இருக்கும். இந்த குழு வடக்கு அரைக்கோளத்தைச் சுற்றி ஒரு வலயச் சிறப்பினப் பரவலைக் கொண்டுள்ளது. கருமுதுகுக் கடற்காக்கை நீளமும், இறக்கை அகலமும், எடையும் கொண்டிருக்கும். பரிந்துரைக்கப்பட்ட இனம் மற்ற இரண்டு கிளையினங்களைக் காட்டிலும் சற்றே சிறியதாக இருக்கும். ஆண் பறவைகளின் சராசரி எடை ஆகும். பெண் பறவைகளின் எடையானது ஆண் பறவைகளின் எடையைவிடக் குறைவாக என்ற அளவில் இருக்கும். அலகு நீளமும், கணுக்கால் நீளம் இருக்கும். முதிர்ந்த பறவைகளுக்கு கருப்பு அல்லது அடர் சாம்பல் நிற இறக்கைகளும் (இனத்தைப் பொறுத்து), பின்புறமும் இருக்கும். அலகு மஞ்சள் நிறமாகவும் அதில் சிவப்பு புள்ளியுடன் இருக்கும்.
# கருமுதுகுக் கடற்காக்கை

## இனப்பெருக்கம்

இந்த இனம் கடற்கரைகள் மற்றும் ஏரிகளை ஒட்டிய பகுதிகளில் கூட்டமாக இனப்பெருக்கம் செய்கிறது. தரையில் அல்லது செங்குத்துப்பாறை மீது வரிசையாக கூடுகளை உருவாக்குகிறது. பொதுவாக மூன்று முட்டைகள் இடும். சில நகரங்களில், இந்த இனங்கள் பெரும்பாலும் ஹெர்ரிங் குல்களுடன் இணைந்து நகர்ப்புற சூழலில் கூடு கட்டுகின்றன.
# கருமுதுகுக் கடற்காக்கை

## உணவு

இவை ஒரு அனைத்துண்ணி ஆகும். இவை மீன்கள், பூச்சிகள், ஓடுடைய கணுக்காலிகள், புழுக்கள், நட்சத்திரமீன்கள், மொல்லுடலிகள், விதைகள், பழங்கள், சிறிய பாலூட்டிகள், முட்டை, சிறிய பறவைகள், குஞ்சுகள், இறைச்சிக் கழிவுகள், கழிவுப்பொருள், அழுகும் பிணம் போன்றவற்றை உண்கின்றன.
# திலீப் குமார் கங்குலி

**திலீப் குமார் கங்குலி** (Dilip Kumar Ganguly) இந்தியாவைச் சேர்ந்த ஒரு நரம்பியல் மற்றும் நரம்பியல் மருந்தியல் நிபுணர் ஆவார். மருந்தியல் மற்றும் பரிசோதனை சிகிச்சைத் துறையின் தலைவராக இருந்தார். இந்திய இரசாயன உயிரியல் நிறுவனத்தின் இயக்குநராகவும் உள்ளார். இந்திய மாநிலமான மேற்கு வங்காளத்தில் உள்ள கொல்கத்தாவில் 4 ஜனவரி 1940 ஆம் ஆண்டு சனவரி மாதம் 4 ஆம் தேதியன்று இவர் பிறந்தார். பார்கின்சோனிசம் மற்றும் இந்தியாவில் நரம்பியல் மருந்தியல் ஆய்வுகளை ஊக்குவிப்பதில் இவர் மேற்கொண்ட முயற்சிகளுக்காக நன்கு அறியப்பட்டார். இவரது ஆராய்ச்சிகள் ஆவணப்படுத்தப்பட்டுள்ளன. மதிப்பாய்வு செய்யப்பட்ட பத்திரிகைகளில் பல கட்டுரைகளின் வழியாக இந்த ஆவணங்கள் உருவாக்கப்பட்டன என்பது குறிப்பிடத்தக்கதாகும். தவிர, இவர் பிறரால் வெளியிடப்பட்ட புத்தகங்களுக்கும் சில அத்தியாயங்களை பங்களித்துள்ளார் இவரது பணிகள் பல ஆராய்ச்சியாளர்களாலும் மேற்கோளாகக் காட்டப்பட்டுள்ளது. இந்திய நரம்பியல் அகாடமியின் நிறுவனரான திலீப் குமார் கங்குலி அதன் துணைத் தலைவராகவும் பணியாற்றியுள்ளார். அறிவியல் ஆராய்ச்சிக்கான இந்திய அரசாங்கத்தின் உச்ச நிறுவனமான அறிவியல் மற்றும் தொழில்துறை ஆராய்ச்சி மன்றம் , மருத்துவ அறிவியலுக்கான இவரது பங்களிப்புகளுக்காக மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசை 1985 ஆம் ஆண்டில் இவருக்கு வழங்கியது
# பவானி கோவில்

**பவானி கோவில்** (*Bhawani Mandir*) (பவானி தேவியின் கோயில்) என்பது 1905 ஆம் ஆண்டில் இந்திய தேசியவாத விடுதலை போராட்ட வீரர் ஆன அரவிந்தோ கோசு சாதாரணமாக எழுதிய அரசியல் துண்டுப்பிரசுரமாகும். இந்த துண்டுப்பிரசுரம் வங்காளப் பிரிவினையின் போது உருவாக்கப்பட்டது ஆகும். பரோடா மாநில சேவையில் அரவிந்தோவின் தொழில் வாழ்க்கையின் போது எழுதப்பட்டது. இந்தியாவின் தேசியத்தை பிரதிநிதித்துவப்படுத்தும் நோக்கத்துடன், தனது பெயரில் சேவைக்கு தங்களை அர்ப்பணித்துக் கொள்ளும் இந்து தாய் தெய்வமான *பவானி* (அல்லது *சக்தி*) கோவிலைக் கட்டும் வகையில் துறவறம் என்ற வரிசையை நிறுவ வேண்டும் என்று அந்த துண்டுப்பிரசுரம் வெளிப்படையாக அழைப்பு விடுத்தது.  
வங்காள மாநிலத்தில் கிழக்கிந்திய கம்பெனியின் குடியேற்றங்களின் வரலாற்றில் முன்கூட்டியே துறவியின் கிளர்ச்சியின் பின்னணியில் அமைக்கப்பட்ட பெங்காலி மொழி எழுத்தாளர் பங்கிம் சந்திர சட்டோபாத்யாய் எழுதிய 1882 ஆம் ஆண்டு இயற்றப்பட்ட புதினமான ஆனந்தமடத்திலிருந்து உத்வேகம் பெற்றது. இருப்பினும், பூமியை புனிதத் தாய் என்று மட்டுமே சித்தரிக்கும் ஆனந்தமடத்திலிருந்து புறப்படும் அரவிந்தர், பவானி தேவியின் அடையாளத்தை தேசம் என்ற கருத்துடன் வெளிப்படையாக தொடர்புபடுத்தினார். சூசி கனிமகி மற்றும் பெர்கார்ட் ப்ளுமெனோ போன்ற எழுத்தாளர்கள் , வங்காள மாநிலத்தில் பரவலாக வாசிக்கப்படும் ஆனந்தமடத்தின் அடையாளங்களையும் செய்திகளையும் மகாராட்டிராவில் பரவலாக போற்றப்பட்ட மராட்டிய மன்னர் சிவாசியின் அடையாளத்துடன் இணைக்கும் நோக்கில் இது எழுதப்பட்டதாக வாதிடுகின்றனர்.  
இந்தியர்களிடையே அரசியல் உறுதி மற்றும் ஒற்றுமை இல்லாததை கோசு கண்டிக்கும் அரசியல் அறிக்கை இது ஆகும். ஐரோப்பிய சக்திகளுடன் போட்டியிடும் வகையில் தன்னை மாற்றிக்கொண்ட சப்பானின் உதாரணத்தை இவர் மேற்கோள் காட்டுகிறார். தேச தெய்வத்தின் சேவையில் இந்தியர்கள் முழுமையாக ஈடுபட வேண்டும் என்று அவர் கேட்டுக் கொண்டார். தேசபக்தியுள்ள 'சந்நியாசிகளுக்கு' சுயநலமின்றி தேசத்திற்குச் சேவை செய்ய, சுதந்திரத்தை அடைய உதவுவதற்காக, மலைகளில் ஆழமான "*பவானி கோவில்*" என்ற புரட்சிகர ரகசிய சமுதாயத்தை அவர் முன்மொழிந்தார்.
# ராம் சகல்

**ராம் சகல்** (*Ram Shakal*), உத்தரப் பிரதேச மாநில பாரதிய ஜனதா கட்சியின் அரசியல்வாதியும், நாடாளுமன்ற மாநிலங்களவையின் நடப்பு நியமன உறுப்பினரும் ஆவார். பட்டியல் சமூகத்தவரான இவர் பாரதிய ஜனதா கட்சியின் சார்பில் 1996, 1998 மற்றும் 1999 பொதுத் தேர்தல்களில் உத்தரப் பிரதேச மாநிலத்தின் சோன்பத்ரா மாவட்டத்தில் உள்ள இராபர்ட்கஞ்ச் மக்களவைத் தொகுதியிலிருந்து நாடாளுமன்ற மக்களவைக்கு தேர்வு செய்யப்பட்டார்.
# ராம் சகல்

## இதனையும் காண்க

- பரிந்துரைக்கப்பட்ட மாநிலங்களவை உறுப்பினர்கள் பட்டியல்
# சவகர் நவோதயா வித்யாலயா, அலிபுர்துவார்

**சவகர் நவோதயா வித்யாலயா, அலிபுர்துவார்** (*Jawahar Navodaya Vidyalaya, Alipurduar*) என்பது இந்திய நாட்டின் மேற்கு வங்காள மாநிலத்தின் அலிப்பூர்துவார் மாவட்டத்தில் உள்ள ஒரு உறைவிட, இணை கல்விப் பள்ளியாகும். இப்பள்ளியானது உள்நாட்டில் *சவகர் நவோதயா வித்யாலயா பரோபிசா* என்று அழைக்கப்படுகிறது . நவோதயா வித்யாலயாக்கள் இந்திய மனித வள மேம்பாட்டு அமைச்சகத்தால் நிதியளிக்கப்பட்டு அமைச்சகத்தின் கீழ் உள்ள தன்னாட்சி அமைப்பான நவோதயா வித்யாலயா சுமிதியால் நிர்வகிக்கப்படுகிறது.
# சவகர் நவோதயா வித்யாலயா, அலிபுர்துவார்

## வரலாறு

இந்த பள்ளி 2005 ஆண்டு நிறுவப்பட்டது. சவகர் நவோதயா வித்யாலயா பள்ளிகளின் ஒரு பகுதியாகும். நவோதயா வித்யாலயா சுமிதியின் பாட்னா பிராந்திய அலுவலகத்தால் நிர்வகிக்கப்பட்டு கண்காணிக்கப்படுகிறது. நிறுவப்பட்ட போது, இந்த பள்ளி சல்பைகுரி மாவட்டத்தின் ஒரு பகுதியாக இருந்தது. 2014 ஆம் ஆண்டு சூன் மாதம் 25 ஆம் தேதியன்று ஜல்பைகுரி மாவட்டம் பிரிக்கப்பட்டது. ச*வகர் நவோதயா வித்யாலயா* *பரோபிசா* அலிபுர்துவார் மாவட்டத்தின் ஒரு பகுதியாகும்.
# சவகர் நவோதயா வித்யாலயா, அலிபுர்துவார்

## இணைப்புகள்

*சவகர் நவோதயா வித்யாலயா, அலிபுர்துவார்* ஆனது மத்திய இடைநிலைக் கல்வி வாரியத்துடன் இணைக்கப்பட்ட எண் 2440007 ஆகும்.
# சவகர் நவோதயா வித்யாலயா, அலிபுர்துவார்

## மேலும் பார்க்கவும்

- சவகர் நவோதயா வித்தியாலயா பள்ளிகளின் பட்டியல்
# ராகேஷ் சின்கா

**ராகேஷ் சின்கா** (*Rakesh Sinha*), இந்தி மொழி இலக்கியவாதியும், நாடாளுமன்ற மாநிலங்களவை நியமன உறுப்பினரும் ஆவார். ராஷ்டிரிய சுயம்சேவாக் சங்கம் மற்றும் பாரதிய ஜனதா கட்சி உறுப்பினராக ராகேஷ் சின்கா உள்ளார். ராஷ்டிரிய சுயம் சேவாக் சங்கத்தின் நிறுவனத் தலைவரான கேசவ பலிராம் ஹெட்கேவாரின் வரலாற்று நூலை ராகேஷ் சின்கா எழுதியுள்ளார். இந்திய கொள்கை அறக்கட்டளை நிறுவனத்தின் (India Policy Foundation) நிறுவன இயக்குநராக இருந்தவர். இவர் தற்போது தில்லியில் தங்கியிருக்கும் வலதுசாரி சிந்தனையாளர் ஆவார். இவர் தில்லி பல்கலைக்கழகத்தின் முன்னாள் மாணவர்.  
இவர் 2019-2021ம் ஆண்டுகளில் திருமலை திருப்பதி தேவஸ்தானத்தின் அறக்கட்டளை நிர்வாகியாக பணிபுரிந்துள்ளார்.
# ராகேஷ் சின்கா

## படைப்புகள்

ஆசிரியராக:
- *Terrorism and the Indian media : a comparative study of the approach of English, Hindi, and Urdu newspapers towards terrorism*, New Delhi : India Policy Foundation, 2009, 163 p.
- *Deceptive equality : deconstructing the equal opportunity commission*, New Delhi : India Policy Foundation, 2009, 70 p.
- *Hole in the bucket : examining Prevention of Communal & Targeted Violence Bill-2011*, New Delhi : India Policy Foundation, 2011, 29 p.
- *K. B. Hedgewar*, New Delhi : Publication Division, Ministry of Information and Broadcasting, Government of India, 2015, 220 p.
- *Swaraj in ideas : quest for decolonisation of the Indian mind*, New Delhi : India Policy Foundation, 2017, 42 p.
- *Understanding RSS*, New Delhi : Har-Anand Publications Pvt Ltd, 2019, 228 p.
தொகுப்பாசிரியராக:
- *Secular India : politics of minorityism*, New Delhi : Vitasta Publishing Pvt. Ltd., 2012, 250 p. <small>Contributed articles by different authors edited by Sinha.</small>
- *Is Hindu a dying race : a social and political perspective of Hindu reformers of early 20th century*, New Delhi : Kautilya Books, 2016, 291 p. <small>Three essays by Col. U.N. Mukherji, Swami Shraddhananda and R.B. Lalchand.</small>
- *Communal fascism : the siege of Bengal's culture and plurality*, New Delhi : India Policy Foundation, 2017, 50 p.
# ராகேஷ் சின்கா

## இதனையும் காண்க

- பரிந்துரைக்கப்பட்ட மாநிலங்களவை உறுப்பினர்கள் பட்டியல்
# காலியம்(III) சயனைடு

**காலியம்(III) சயனைடு** (*Gallium(III) cyanide*) Ga(CN)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். காலியம் தனிமத்தின் சயனைடு உப்பான இச்சேர்மம் ஒரு காற்று உணரியாகும். வெண்மை நிறத்துடன் திண்மமாக காணப்படும் காலியம்(III) சயனைடு 450 பாகை செல்சியசு வெப்பநிலையில் சிதைவடைகிறது.
# காலியம்(III) சயனைடு

## தயாரிப்பு

காலியம்(III) குளோரைடு மற்றும் மும்மெத்தில் சிலில் சயனைடு ஆகியவை 75 ° செல்சியசு வெப்பநிலையில் வினைபுரிந்து காலியம்(III) சயனைடு உருவாகிறது:
# சவகர் நவோதயா வித்தியாலயாக்களின் பட்டியல்

**சவகர் நவோதயா வித்தியாலயாக்களின் பட்டியல்** (*List of Jawahar Navodaya Vidyalayas*) என்பது இந்தியாவில் உள்ள 650க்கும் மேற்பட்ட சவகர் நவோதயா வித்யாலயா பள்ளிகளின் பட்டியல் ஆகும். இந்தப் பள்ளிகள் எட்டு வெவ்வேறு பகுதிகளாகப் பிரிக்கப்பட்டு அந்தந்த மண்டல நிர்வாகிகளால் நிர்வகிக்கப்படுகின்றன. இந்த மண்டல அலுவலகங்கள் போபால், சண்டிகர், ஐதராபாத்து, ஜெய்ப்பூர், லக்னோ, பட்னா, புனே மற்றும் சில்லாங் ஆகிய இடங்களில் உள்ளன. இவை இந்தியாவின் பல்வேறு மாநிலங்கள் மற்றும் ஒன்றிய பிரதேசங்களின் அதிகார வரம்பைக் கொண்டுள்ளன. இந்தியாவில் உள்ள பல்வேறு சவகர் நவோதயா வித்யாலயாக்களின் பட்டியல் மாநிலங்கள் உட்பட, மண்டல ரீதியாக பட்டியலிடப்பட்டுள்ளது:
# சவகர் நவோதயா வித்தியாலயாக்களின் பட்டியல்

## போபால் மண்டலம்

போபால் மண்டலத்தில் மொத்தம் 113 சவகர் நவோதயா வித்யாலயா உள்ளன. மாநில வாரியான பட்டியல் பின்வருமாறு:
# சவகர் நவோதயா வித்தியாலயாக்களின் பட்டியல்

## போபால் மண்டலம்

### சத்தீசுகர்

- சவகர் நவோதயா வித்யாலயா, ராய்கர்
- சவகர் நவோதயா வித்யாலயா, பஸ்டீஃப்
- சவகர் நவோதயா வித்யாலயா, தண்டேவாடா
- சவகர் நவோதயா வித்யாலயா, தம்தாரி
- சவகர் நவோதயா வித்யாலயா, துர்க்
- சவகர் நவோதயா வித்யாலயா, ஜஷ்பூர்
- சவகர் நவோதயா வித்யாலயா, காங்கர்
- சவகர் நவோதயா வித்யாலயா, கோர்பா
- சவகர் நவோதயா வித்யாலயா, கொரியா
- சவகர் நவோதயா வித்யாலயா, முங்கேலி
- சவகர் நவோத்யா வித்யாலயா, அர்தோய்
# சவகர் நவோதயா வித்தியாலயாக்களின் பட்டியல்

## போபால் மண்டலம்

### மத்தியப் பிரதேசம்

- சவகர் நவோதயா வித்யாலயா, விதிசா
- சவகர் நவோதயா வித்யாலயா, அசோக் நகர்
- சவகர் நவோதயா வித்யாலயா, பெதுல்
- சவகர் நவோதயா வித்யாலயா, போகனி
- சவகர் நவோதயா வித்யாலயா, அட்டா
- சவகர் நவோதயா வித்யாலயா, ஜபல்பூர்
- சவகர் நவோதயா வித்யாலயா, இந்தூர்
- சவகர் நவோதயா வித்யாலயா, குரை
- சவகர் நவோதயா வித்யாலயா, மண்ட்சூர்
- சவகர் நவோதயா வித்யாலயா, இராம்புரா
- சவகர் நவோதயா வித்யாலயா, சியாம்பூர்
- சவகர் நவோதயா வித்யாலயா, சியோனி
- சவகர் நவோதயா வித்யாலயா, இரத்லம்
- சவகர் நவோதயா வித்யாலயா, அமர்கண்டக்
- சவகர் நவோதயா வித்யாலயா, புர்கன்பூர்
- சவகர் நவோதயா வித்யாலயா, சத்னா
# சவகர் நவோதயா வித்தியாலயாக்களின் பட்டியல்

## போபால் மண்டலம்

### ஒடிசா

- சவகர் நவோதயா வித்யாலயா, குர்தா
- சவகர் நவோதயா வித்யாலயா, அட்கர்
- சவகர் நவோதயா வித்யாலயா, பாகுடி
- சவகர் நவோதயா வித்யாலயா, பெல்பாடா, பலங்கிர்
- சவகர் நவோதயா வித்யாலயா, முண்டலி
- சவகர் நவோதயா வித்யாலயா, நர்லா, கலஹண்டி
- சவகர் நவோதயா வித்யாலயா, ராயகடா
- சவகர் நவோதயா வித்யாலயா, சம்பல்பூர்
- சவகர் நவோதயா வித்யாலயா, சுந்தர்கர்
- சவகர் நவோதயா வித்யாலயா, ஜார்சுகுடா
# சவகர் நவோதயா வித்தியாலயாக்களின் பட்டியல்

## சண்டிகர் மண்டலம்

சண்டிகர் பிராந்தியத்தில் மொத்தம் 59 நவோதயா பள்ளிகள் உள்ளன. மாநில வாரியான பட்டியல் பின்வருமாறு:
# சவகர் நவோதயா வித்தியாலயாக்களின் பட்டியல்

## சண்டிகர் மண்டலம்

### சண்டிகர்

- சவகர் நவோதயா வித்யாலயா, சண்டிகர் யூ.டி
# சவகர் நவோதயா வித்தியாலயாக்களின் பட்டியல்

## சண்டிகர் மண்டலம்

### இமாச்சலப் பிரதேசம்

- சவகர் நவோதயா வித்யாலயா, பிலாசுபூர்
- சவகர் நவோதயா வித்யாலயா, தங்ரின்
- சவகர் நவோதயா வித்யாலயா, கஜா லஹுல் ஸ்பிதி
- சவகர் நவோதயா வித்யாலயா, கின்னவுர்
- சவகர் நவோதயா வித்யாலயா, குலு
- சவகர் நவோதயா வித்யாலயா, மண்டி
- சவகர் நவோதயா வித்யாலயா, காங்க்ரா
- சவகர் நவோதயா வித்யாலயா, உனா
- சவகர் நவோதயா வித்யாலயா, சிர்மூர்
- சவகர் நவோதயா வித்யாலயா, சோலன்
- சவகர் நவோதயா வித்யாலயா, தியோக்
# சவகர் நவோதயா வித்தியாலயாக்களின் பட்டியல்

## சண்டிகர் மண்டலம்

### ஜம்மு காஷ்மீர்

- சவகர் நவோதயா வித்யாலயா, சோபியான்
- சவகர் நவோதயா வித்யாலயா பந்திபோரா
- சவகர் நவோதயா வித்யாலயா, குப்வாரா
- சவகர் நவோதயா வித்யாலயா, அனந்த்நாக்
- சவகர் நவோதயா வித்யாலயா, பாரமுல்லா
- சவகர் நவோதயா வித்யாலயா, பசோலி
- சவகர் நவோதயா வித்யாலயா, தோடா
- சவகர் நவோதயா வித்யாலயா, கந்தர்பால்
- சவகர் நவோதயா வித்யாலயா, கரோட்டா
- சவகர் நவோதயா வித்யாலயா, புத்காம்
- சவகர் நவோதயா வித்யாலயா, ரஜோரி
- சவகர் நவோதயா வித்யாலயா, குல்காம்
- சவகர் நவோதயா வித்யாலயா, நட்
- சவகர் நவோதயா வித்யாலயா, சூரன்கோட்
- சவகர் நவோதயா வித்யாலயா, உதம்பூர்
- சவகர் நவோதயா வித்யாலயா, புல்வாமா
# சவகர் நவோதயா வித்தியாலயாக்களின் பட்டியல்

## சண்டிகர் மண்டலம்

### இலடாக்

- சவகர் நவோதயா வித்யாலயா, லே
- சவகர் நவோதயா வித்யாலயா, கார்கில்
# சவகர் நவோதயா வித்தியாலயாக்களின் பட்டியல்

## சண்டிகர் மண்டலம்

### பஞ்சாப்

- சவகர் நவோதயா வித்யாலயா, அவன், அமிர்தசரஸ் ஐ
- சவகர் நவோதயா வித்யாலயா, பதிண்டா
- சவகர் நவோதயா வித்யாலயா, கெராவை கொண்டு வாருங்கள்
- சவகர் நவோதயா வித்யாலயா, கவுனி, பரித்கோட்
- சவகர் நவோதயா வித்யாலயா, பரூர், பதேகர் சாஹிப்
- சவகர் நவோதயா வித்யாலயா, பெரோஸ்பூர்
- சவகர் நவோதயா வித்யாலயா, நஜோசாக், பதான்கோட்
- சவகர் நவோதயா வித்யாலயா, பலாகி சோகியார்பூர்
- சவகர் நவோதயா வித்யாலயா, தல்வண்டி மதோ, ஜலந்தர்
- சவகர் நவோதயா வித்யாலயா, மசீதன், கபுர்தலா
- சவகர் நவோதயா வித்யாலயா, லோஹாரா, மோகா
- சவகர் நவோதயா வித்யாலயா, தனன்சு, லூதியானா
- சவகர் நவோதயா வித்யாலயா, மான்சா
- சவகர் நவோதயா வித்யாலயா, பாட்டியாலா
- சவகர் நவோதயா வித்யாலயா, சந்துவான், ரோபர்
- சவகர் நவோதயா வித்யாலயா, லோங்கோவல், சங்ரூர்
- சவகர் நவோதயா வித்யாலயா, போஜேவால் எஸ்பிஎஸ் நகர்,
- சவகர் நவோதயா வித்யாலயா, மொகாலி
- சவகர் நவோதயா வித்யாலயா, லோபோக், அமிர்தசரசு-II
- சவகர் நவோதயா வித்யாலயா, தில்வான், பர்னாலா
# சவகர் நவோதயா வித்தியாலயாக்களின் பட்டியல்

## ஐதராபாத்து மண்டலம்

ஐதராபாத்து மண்டலத்தில் மொத்தம் 77 ஜவகர் நவோதயா பள்ளிகள் உள்ளன. மாநில வாரியான இப்பள்ளிகளின் பட்டியல் பின்வருமாறு.
# சவகர் நவோதயா வித்தியாலயாக்களின் பட்டியல்

## ஐதராபாத்து மண்டலம்

### அந்தமான் நிக்கோபார் தீவுகள்

- சவகர் நவோதயா வித்யாலயா, மத்திய அந்தமான்
- சவகர் நவோதயா வித்யாலயா, கார் நிகோபார்
- சவகர் நவோதயா வித்யாலயா, தெற்கு அந்தமான்
# சவகர் நவோதயா வித்தியாலயாக்களின் பட்டியல்

## ஐதராபாத்து மண்டலம்

### ஆந்திரப் பிரதேசம்

- சவகர் நவோதயா வித்யாலயா, அனந்த்பூர், இந்துபுரம்
- சவகர் நவோதயா வித்யாலயா, கிழக்கு கோதாவரி-2
- சவகர் நவோதயா வித்யாலயா, குண்டூர்
- சவகர் நவோதயா வித்யாலயா, கடப்பா
- சவகர் நவோதயா வித்யாலயா, பிரகாசம்
- சவகர் நவோதயா வித்யாலயா, பெத்தபுரம்
- சவகர் நவோதயா வித்யாலயா, வலசப்பள்ளி
- சவகர் நவோதயா வித்யாலயா, வேலேறு
- சவகர் நவோதயா வித்யாலயா, மேற்கு கோதாவரி
- சவகர் நவோதயா வித்யாலயா, விசயநகரம்
- சவகர் நவோதயா வித்யாலயா, விசாகப்பட்டினம்
- சவகர் நவோதயா வித்யாலயா, கர்னூல்
# சவகர் நவோதயா வித்தியாலயாக்களின் பட்டியல்

## ஐதராபாத்து மண்டலம்

### கர்நாடகா

- சவகர் நவோதயா வித்யாலயா, பாகல்கோட்
- சவகர் நவோதயா வித்யாலயா, பெங்களூர் ரூரல்
- சவகர் நவோதயா வித்யாலயா, பெங்களூர் நகர்ப்புறம்
- சவகர் நவோதயா வித்யாலயா, பெலகாவி
- சவகர் நவோதயா வித்யாலயா, பெல்லாரி
- சவகர் நவோதயா வித்யாலயா, பிதார்
- சவகர் நவோதயா வித்யாலயா, பிஜாப்பூர்
- சவகர் நவோதயா வித்யாலயா, சாம்ராஜ்நகர்
- சவகர் நவோதயா வித்யாலயா, சிக்மகளூர்
- சவகர் நவோதயா வித்யாலயா, சிக்கபல்லாபுரா
- சவகர் நவோதயா வித்யாலயா, சித்ரதுர்கா
- சவகர் நவோதயா வித்யாலயா, தட்சிண கன்னடா
- சவகர் நவோதயா வித்யாலயா, தாவங்கரே
- சவகர் நவோதயா வித்யாலயா, தார்வாட்
- சவகர் நவோதயா வித்யாலயா, கடக்
- சவகர் நவோதயா வித்யாலயா, ஹாசன்
- சவகர் நவோதயா வித்யாலயா, ஹாவேரி
- சவகர் நவோதயா வித்யாலயா, கலபுர்கி - ஐ
- சவகர் நவோதயா வித்யாலயா, கலபுர்கி - II
- சவகர் நவோதயா வித்யாலயா, குடகு
- சவகர் நவோதயா வித்யாலயா, கோலார்
- சவகர் நவோதயா வித்யாலயா, கொப்பல்
- சவகர் நவோதயா வித்யாலயா, மாண்டியா
- சவகர் நவோதயா வித்யாலயா, மைசூரு
- சவகர் நவோதயா வித்யாலயா, இராய்ச்சூர்
- சவகர் நவோதயா வித்யாலயா, இராமநகரா
- சவகர் நவோதயா வித்யாலயா, சிமோகா
- சவகர் நவோதயா வித்யாலயா, தும்கூர்
- சவகர் நவோதயா வித்யாலயா, உடுப்பி
- சவகர் நவோதயா வித்யாலயா, உத்தர கன்னடம்
- சவகர் நவோதயா வித்யாலயா, யாத்கிரி
# சவகர் நவோதயா வித்தியாலயாக்களின் பட்டியல்

## ஐதராபாத்து மண்டலம்

### கேரளா

- சவகர் நவோதயா வித்யாலயா, ஆலப்புழா
- சவகர் நவோதயா வித்யாலயா, செண்டையாடு
- சவகர் நவோதயா வித்யாலயா, எர்ணாகுளம்
- சவகர் நவோதயா வித்யாலயா, இடுக்கி
- சவகர் நவோதயா வித்யாலயா, காசர்கோடு
- சவகர் நவோதயா வித்யாலயா, கொல்லம்
- சவகர் நவோதயா வித்யாலயா, கோட்டயம்
- சவகர் நவோதயா வித்யாலயா, கோழிக்கோடு
- சவகர் நவோதயா வித்யாலயா, மலப்புரம்
- சவகர் நவோதயா வித்யாலயா, பாலக்காடு
- சவகர் நவோதயா வித்யாலயா, பத்தனம்திட்டா
- சவகர் நவோதயா வித்யாலயா, திருவனந்தபுரம்
- சவகர் நவோதயா வித்யாலயா, திருச்சூர்
- சவகர் நவோதயா வித்யாலயா, வயநாடு
# சவகர் நவோதயா வித்தியாலயாக்களின் பட்டியல்

## ஐதராபாத்து மண்டலம்

### இலட்சத்தீவு

- சவகர் நவோதயா வித்யாலயா, மினிகாய்
# சவகர் நவோதயா வித்தியாலயாக்களின் பட்டியல்

## ஐதராபாத்து மண்டலம்

### புதுச்சேரி

- சவகர் நவோதயா வித்யாலயா, காரைக்கால்
- சவகர் நவோதயா வித்யாலயா, மாகே
- சவகர் நவோதயா வித்யாலயா, புதுச்சேரி
- சவகர் நவோதயா வித்யாலயா, ஏனாம்
# சவகர் நவோதயா வித்தியாலயாக்களின் பட்டியல்

## ஐதராபாத்து மண்டலம்

### தெலங்காணா

- சவகர் நவோதயா வித்யாலயா, அடிலாபாத்
- சவகர் நவோதயா வித்யாலயா, கரீம்நகர்
- சவகர் நவோதயா வித்யாலயா, கம்மம்
- சவகர் நவோதயா வித்யாலயா, மகபூப்நகர்
- சவகர் நவோதயா வித்யாலயா, மேடக்
- சவகர் நவோதயா வித்யாலயா, நல்கொண்டா
- சவகர் நவோதயா வித்யாலயா, நிஜாமாபாத்
- சவகர் நவோதயா வித்யாலயா, ரங்கா ரெட்டி
- சவகர் நவோதயா வித்யாலயா, வாரங்கல்
# சவகர் நவோதயா வித்தியாலயாக்களின் பட்டியல்

## ஜெய்ப்பூர் மண்டலம்

ஜெய்ப்பூர் பிராந்தியத்தில் மொத்தம் 65 ஜவகர் நவோதயா பள்ளிகள் உள்ளன. மாநில வாரியான பட்டியல் பின்வருமாறு:
# சவகர் நவோதயா வித்தியாலயாக்களின் பட்டியல்

## ஜெய்ப்பூர் மண்டலம்

### தில்லி

- சவகர் நவோதயா வித்யாலயா, முங்கேஷ்பூர்
- சவகர் நவோதயா வித்யாலயா, ஜாபர்பூர் காலன்
# சவகர் நவோதயா வித்தியாலயாக்களின் பட்டியல்

## ஜெய்ப்பூர் மண்டலம்

### அரியானா

- சவகர் நவோதயா வித்யாலயா, அம்பாலா
- சவகர் நவோதயா வித்யாலயா, பிவானி
- சவகர் நவோதயா வித்யாலயா, ஃபரிதாபாத்
- சவகர் நவோதயா வித்யாலயா, ஃபதேஹாபாத்
- சவகர் நவோதயா வித்யாலயா, குர்கான்
- சவகர் நவோதயா வித்யாலயா, ஹிசார்
- சவகர் நவோதயா வித்யாலயா, ஜஜ்ஜார்
- சவகர் நவோதயா வித்யாலயா, ஜிந்த்
- சவகர் நவோதயா வித்யாலயா, கைதல்
- சவகர் நவோதயா வித்யாலயா, கர்னால்
- சவகர் நவோதயா வித்யாலயா, குருக்ஷேத்ரா
- சவகர் நவோதயா வித்யாலயா, மகேந்திரகர்
- சவகர் நவோதயா வித்யாலயா, மேவாட்
- சவகர் நவோதயா வித்யாலயா, பல்வால்
- சவகர் நவோதயா வித்யாலயா, பஞ்ச்குலா
- சவகர் நவோதயா வித்யாலயா, பானிபட்
- சவகர் நவோதயா வித்யாலயா, ரேவாரி
# சவகர் நவோதயா வித்தியாலயாக்களின் பட்டியல்

## ஜெய்ப்பூர் மண்டலம்

### இராசத்தான்

- சவகர் நவோதயா வித்யாலயா, ஜெய்ப்பூர்
- சவகர் நவோதயா வித்யாலயா, கரௌலி
- சவகர் நவோதயா வித்யாலயா, சுரு
- சவகர் நவோதயா வித்யாலயா, ஜஸ்வந்த்புரா
- சவகர் நவோதயா வித்யாலயா, ஜோஜாவர்
- சவகர் நவோதயா வித்யாலயா, மண்டபியா
- சவகர் நவோதயா வித்யாலயா, படான்
- சவகர் நவோதயா வித்யாலயா, நாகௌர்
- சவகர் நவோதயா வித்யாலயா, அட்ரு (பரன்)
- சவகர் நவோதயா வித்யாலயா, கெராபாத் (கோட்டா)
- சவகர் நவோதயா வித்யாலயா, பச்பஹர் (ஜலவார்)
# சவகர் நவோதயா வித்தியாலயாக்களின் பட்டியல்

## இலக்னோ பகுதி

லக்னோ பிராந்தியத்தில் மொத்தம் 89 ஜவகர் வித்யாலயா பள்ளிகள் உள்ளன. மாநில வாரியான பட்டியல் பின்வருமாறு:
# சவகர் நவோதயா வித்தியாலயாக்களின் பட்டியல்

## இலக்னோ பகுதி

### உத்தரப்பிரதேசம்

- சவகர் நவோதயா வித்யாலயா, ரேபரேலி
- சவகர் நவோதயா வித்யாலயா, கோரக்பூர்
- சவகர் நவோதயா வித்யாலயா, குஷிநகர்
- சவகர் நவோதயா வித்யாலயா, தியோரியா
- சவகர் நவோதயா வித்யாலயா, பல்லியா
- சவகர் நவோதயா வித்யாலயா, போகான்
- சவகர் நவோதயா வித்யாலயா, மிர்சாபூர்
- சவகர் நவோதயா வித்யாலயா, சீதாபூர்
- சவகர் நவோதயா வித்யாலயா, பாரபங்கி
- சவகர் நவோதயா வித்யாலயா, சஹாரன்பூர்
- சவகர் நவோதயா வித்யாலயா, சோன்பத்ரா
- சவகர் நவோதயா வித்யாலயா, சுல்தான்பூர்
- சவகர் நவோதயா வித்யாலயா, சந்தௌலி
- சவகர் நவோதயா வித்யாலயா, பரேலி
- சவகர் நவோதயா வித்யாலயா, அனுகி கண்ணுஜ்
- சவகர் நவோதயா வித்யாலயா, ஜான்சி
- சவகர் நவோதயா வித்யாலயா, ஜான்பூர்
# சவகர் நவோதயா வித்தியாலயாக்களின் பட்டியல்

## இலக்னோ பகுதி

### உத்தராகண்டம்

- சவகர் நவோதயா வித்யாலயா, தரிகேத்
- சவகர் நவோதயா வித்யாலயா, ருத்ராபூர்
- சவகர் நவோதயா வித்யாலயா, நைனிடால்
- சவகர் நவோதயா வித்யாலயா, அரித்துவார்
- சவகர் நவோதயா வித்யாலயா, சம்பாவத்
- சவகர் நவோதயா வித்யாலயா, பித்தோராகர்
- சவகர் நவோதயா வித்யாலயா, சாமோலி
- சவகர் நவோதயா வித்யாலயா, ருத்ரபிரயாக்
- சவகர் நவோதயா வித்யாலயா, தெஹ்ரி கர்வால்
- சவகர் நவோதயா வித்யாலயா, பவுரி கர்வால்
- சவகர் நவோதயா வித்யாலயா, டேராடூன்
- சவகர் நவோதயா வித்யாலயா, உத்தரகாசி
- சவகர் நவோதயா வித்யாலயா, பாகேசுவர்
# சவகர் நவோதயா வித்தியாலயாக்களின் பட்டியல்

## பட்னா மண்டலம்

பாட்னா பிராந்தியத்தில் மொத்தம் 85 சவகர் நவோதயா வித்யாலயாக்கள் உள்ளன. மாநில வாரியான பட்டியல் பின்வருமாறு
# சவகர் நவோதயா வித்தியாலயாக்களின் பட்டியல்

## பட்னா மண்டலம்

### பீகார்

- சவகர் நவோதயா வித்யாலயா, முசாபர்பூர்
- சவகர் நவோதயா வித்யாலயா, ஜமுய்
- சவகர் நவோதயா வித்யாலயா, ஷேக்புரா
- சவகர் நவோதயா வித்யாலயா, பக்சர்
- சவகர் நவோதயா வித்யாலயா, பிஹியா
- சவகர் நவோதயா வித்யாலயா, சுபால்
- சவகர் நவோதயா வித்யாலயா, மதுபானி
- சவகர் நவோதயா வித்யாலயா, சீதாமர்ஹி
- சவகர் நவோதயா வித்யாலயா, மேற்கு சம்பாரண்
- சவகர் நவோதயா வித்யாலயா, பிரௌலி, சமஸ்திபூர்
- சவகர் நவோதயா வித்யாலயா, போரிங் சாலை, பாட்னா
- சவகர் நவோதயா வித்யாலயா, சக்தி நகர், பாங்கா
# சவகர் நவோதயா வித்தியாலயாக்களின் பட்டியல்

## பட்னா மண்டலம்

### சார்கண்டு

- சவகர் நவோதயா வித்யாலயா, பொகாரோ
- சவகர் நவோதயா வித்யாலயா, தன்பாத்
- சவகர் நவோதயா வித்யாலயா, கோடெர்மா
- சவகர் நவோதயா வித்யாலயா, தியோகர்
- சவகர் நவோதயா வித்யாலயா, ஹசாரிபாக்
- சவகர் நவோதயா வித்யாலயா, ராஞ்சி
- சவகர் நவோதயா வித்யாலயா, சாஹிப்கஞ்ச்
- சவகர் நவோதயா வித்யாலயா, காக்ரா கும்லா
- சவகர் நவோதயா வித்யாலயா, சென்ஹா லோஹர்டகா
- சவகர் நவோதயா வித்யாலயா, கர்வா
# சவகர் நவோதயா வித்தியாலயாக்களின் பட்டியல்

## பட்னா மண்டலம்

### மேற்கு வங்காளம்

- சவகர் நவோதயா வித்யாலயா, அலிபுர்துார்
- சவகர் நவோதயா வித்யாலயா, பங்குரா
- சவகர் நவோதயா வித்யாலயா, பீர்பூம்
- சவகர் நவோதயா வித்யாலயா, கூச்பெஹர்
- சவகர் நவோதயா வித்யாலயா, ஹூக்ளி
- சவகர் நவோதயா வித்யாலயா, துர்காபூர்
- சவகர் நவோதயா வித்யாலயா, வடக்கு 24 பர்கானாஸ்
- சவகர் நவோதயா வித்யாலயா, தெற்கு 24 பர்கானாஸ்
- சவகர் நவோதயா வித்யாலயா, தக்ஷின் தினாஜ்பூர்
- சவகர் நவோதயா வித்யாலயா, உத்தர் தினாஜ்பூர்
- சவகர் நவோதயா வித்யாலயா, பெர்ஹாம்பூர்
# சவகர் நவோதயா வித்தியாலயாக்களின் பட்டியல்

## புனே மண்டலம்

புனே மண்டலத்தில் மொத்தம் 73 சவகர் நவோதயா வித்யாலயாக்கள் உள்ளன. மாநில வாரியான பட்டியல் பின்வருமாறு
# சவகர் நவோதயா வித்தியாலயாக்களின் பட்டியல்

## புனே மண்டலம்

### தாத்ரா & நகர் ஹவேலி மற்றும் டாமன் & டையூ

- சவகர் நவோதயா வித்யாலயா, டாமன்
- சவகர் நவோதயா வித்யாலயா, டையூ
- சவகர் நவோதயா வித்யாலயா, சில்வாசா
# சவகர் நவோதயா வித்தியாலயாக்களின் பட்டியல்

## புனே மண்டலம்

### கோவா

- சவகர் நவோதயா வித்யாலயா, கனகோனா
- சவகர் நவோதயா வித்யாலயா, வடக்கு கோவா
# சவகர் நவோதயா வித்தியாலயாக்களின் பட்டியல்

## புனே மண்டலம்

### குசராத்து

- சவகர் நவோதயா வித்யாலயா, நவ்சாரி
- சவகர் நவோதயா வித்யாலயா, மோர்பி
- சவகர் நவோதயா வித்யாலயா, காந்திநகர்
- சவகர் நவோதயா வித்யாலயா, அம்ரேலி
- சவகர் நவோதயா வித்யாலயா, ஆனந்த்
- சவகர் நவோதயா வித்யாலயா, ஆரவலி
- சவகர் நவோதயா வித்யாலயா, பனஸ்கந்தா
- சவகர் நவோதயா வித்யாலயா, போர்பந்தர்
- சவகர் நவோதயா வித்யாலயா, ஜாம்நகர்
- சவகர் நவோதயா வித்யாலயா, படான்
- சவகர் நவோதயா வித்யாலயா, கட்ச்
- சவகர் நவோதயா வித்யாலயா, ராஜ்கோட்
- சவகர் நவோதயா வித்யாலயா, சுரேந்திரநகர்
- சவகர் நவோதயா வித்யாலயா, போரகடி, தபி
- சவகர் நவோதயா வித்யாலயா, ஜூனாகத்
- சவகர் நவோதயா வித்யாலயா, மகிசாகர்
# சவகர் நவோதயா வித்தியாலயாக்களின் பட்டியல்

## புனே மண்டலம்

### மகாராட்டிரா

- சவகர் நவோதயா வித்யாலயா, காகல், கோலாப்பூர்
- சவகர் நவோதயா வித்யாலயா, அவுரங்காபாத்
- சவகர் நவோதயா வித்யாலயா, அகமதுநகர்
- சவகர் நவோதயா வித்யாலயா, நாசிக்
- சவகர் நவோதயா வித்யாலயா, பால்கர்
- சவகர் நவோதயா வித்யாலயா, துல்ஜாபூர், உசுமானாபாத்
- சவகர் நவோதயா வித்யாலயா, புல்தானா
- சவகர் நவோதயா வித்யாலயா, சதாரா
- சவகர் நவோதயா வித்யாலயா, புசாவல்
- சவகர் நவோதயா வித்யாலயா, யவத்மால்
- சவகர் நவோதயா வித்யாலயா, அமராவதி
- சவகர் நவோதயா வித்யாலயா, வார்தா
- சவகர் நவோதயா வித்யாலயா, பார்த்தூர், ஜல்னா
- சவகர் நவோதயா வித்யாலயா, வாஷிம்
- சவகர் நவோதயா வித்யாலயா, அகோலா
- சவகர் நவோதயா வித்யாலயா, பர்பானி
- சவகர் நவோதயா வித்யாலயா, சிந்துதுர்க்
# சவகர் நவோதயா வித்தியாலயாக்களின் பட்டியல்

## சில்லாங் மண்டலம்

சில்லாங் பிராந்தியத்தில் மொத்தம் 100 சவகர் நவோதயா வித்யாலயாக்கள் உள்ளன. மாநில வாரியான பட்டியல் பின்வருமாறு
# சவகர் நவோதயா வித்தியாலயாக்களின் பட்டியல்

## சில்லாங் மண்டலம்

### அருணாச்சலப் பிரதேசம்

- சவகர் நவோதயா வித்யாலயா, மெக்டாங்
# சவகர் நவோதயா வித்தியாலயாக்களின் பட்டியல்

## சில்லாங் மண்டலம்

### அசாம்

- சவகர் நவோதயா வித்யாலயா, பார்பெட்டா
- சவகர் நவோதயா வித்யாலயா, திப்ருகர்
- சவகர் நவோதயா வித்யாலயா, கரீம்கஞ்ச்
- சவகர் நவோதயா வித்யாலயா, கோலாகாட்
- சவகர் நவோதயா வித்யாலயா, போங்கைகான்
- சவகர் நவோதயா வித்யாலயா, ஜோர்ஹாட்
- சவகர் நவோதயா வித்யாலயா, பைலாபூல்
- சவகர் நவோதயா வித்யாலயா, சோனித்பூர்
- சவகர் நவோதயா வித்யாலயா, உடல்குரி
- சவகர் நவோதயா வித்யாலயா, பக்சா
- சவகர் நவோதயா வித்யாலயா, தர்ராங்
- சவகர் நவோதயா வித்யாலயா, நல்பாரி
- சவகர் நவோதயா வித்யாலயா, நாகை
- சவகர் நவோதயா வித்யாலயா, தேமாஜி
- சவகர் நவோதயா வித்யாலயா, கோல்பாரா
- சவகர் நவோதயா வித்யாலயா, திபு
- சவகர் நவோதயா வித்யாலயா, டிமா ஹசாவ்
- சவகர் நவோதயா வித்யாலயா, கோக்ரகர்
- சவகர் நவோதயா வித்யாலயா, சிவசாகர்
- சவகர் நவோதயா வித்யாலயா, மொரிகோன்
- சவகர் நவோதயா வித்யாலயா, கர்பி அங்லாங்
- சவகர் நவோதயா வித்யாலயா, மேற்கு கர்பி அங்லாங்
- சவகர் நவோதயா வித்யாலயா, சாச்சார்
- சவகர் நவோதயா வித்யாலயா, சிராங்
- சவகர் நவோதயா வித்யாலயா, ஹைலகண்டி
- சவகர் நவோதயா வித்யாலயா, லக்கிம்பூர்
# சவகர் நவோதயா வித்தியாலயாக்களின் பட்டியல்

## சில்லாங் மண்டலம்

### மணிப்பூர்

- சவகர் நவோதயா வித்யாலயா, புக்ரோ மாவோ
- சவகர் நவோதயா வித்யாலயா, யாரல்பட்
# சவகர் நவோதயா வித்தியாலயாக்களின் பட்டியல்

## சில்லாங் மண்டலம்

### மேகாலயா

- சவகர் நவோதயா வித்யாலயா, தெற்கு கரோ ஹில்ஸ்
- சவகர் நவோதயா வித்யாலயா, கிழக்கு ஜெயின்டியா ஹில்ஸ்
# சவகர் நவோதயா வித்தியாலயாக்களின் பட்டியல்

## சில்லாங் மண்டலம்

### மிசோரம்

- சவகர் நவோதயா வித்யாலயா, சம்பை
# சவகர் நவோதயா வித்தியாலயாக்களின் பட்டியல்

## சில்லாங் மண்டலம்

### நாகாலாந்து

- சவகர் நவோதயா வித்யாலயா, மொகோக்சுங்
- சவகர் நவோதயா வித்யாலயா, பெக்
- சவகர் நவோதயா வித்யாலயா, மா
- சவகர் நவோதயா வித்யாலயா, கிபிரே
- சவகர் நவோதயா வித்யாலயா, திமாபூர்
# சவகர் நவோதயா வித்தியாலயாக்களின் பட்டியல்

## சில்லாங் மண்டலம்

### சிக்கிம்

- சவகர் நவோதயா வித்யாலயா, கிழக்கு சிக்கிம்
- சவகர் நவோதயா வித்யாலயா, மேற்கு சிக்கிம்
- சவகர் நவோதயா வித்யாலயா, வடக்கு சிக்கிம்
- சவகர் நவோதயா வித்யாலயா, தெற்கு சிக்கிம்
# சவகர் நவோதயா வித்தியாலயாக்களின் பட்டியல்

## சில்லாங் மண்டலம்

### திரிபுரா

- சவகர் நவோதயா வித்யாலயா, தலை
- சவகர் நவோதயா வித்யாலயா, தர்மநகர்
- சவகர் நவோதயா வித்யாலயா, கோமதி
- சவகர் நவோதயா வித்யாலயா, வடக்கு திரிபுரா
- சவகர் நவோதயா வித்யாலயா, ராமச்சந்திரகாட்
- சவகர் நவோதயா வித்யாலயா, கோவாய்
- சவகர் நவோதயா வித்யாலயா, பெலோனியா தெற்கு திரிபுரா
இந்தப் பட்டியல் முழுமையானது அல்ல.
# புரோஞ்செர்சுமாய் மலைப்பாம்பு

## புவியியல் வரம்பு

*பைதான் புரோஜெர்சுமாய்* மலேய தீபகற்பத்தில் (மேற்கு) மலேசியா, சுமத்ராவின் மத்திய மலைகளின் கிழக்கே, பாங்கா தீவு மற்றும் மலாக்கா நீரிணையில் உள்ள லிங்க தீவுகள், ரியாவ் தீவுகள் மற்றும் பினாங், தாய்லாந்து மற்றும் வியட்நாம் உள்ளிட்ட பிற தீவுகளில் காணப்படுகிறது.
# புரோஞ்செர்சுமாய் மலைப்பாம்பு

## நிறம்

*பைதான் புரோஜெர்சுமாய்யின்* வண்ண வடிவமானது செழுமையான, பிரகாசமான சிவப்பு முதல் ஆரஞ்சு வரை மந்தமான துருப்பிடித்த சிவப்பு தரை நிறத்தைக் கொண்டுள்ளது. இருப்பினும் இதன் எண்ணிக்கையின் அடிப்படையில் மஞ்சள் மற்றும் பழுப்பு நிறத்துடன் அறியப்படுகிறது. இது மஞ்சள் மற்றும் பழுப்பு நிறப் புள்ளிகள் மற்றும் உடலின் நீளம் முழுவதும் காணப்படும் கோடுகளுடன் காணப்படும். இத்துடன் பக்கவாட்டு வரை நீட்டிக்கும் பழுப்பு மற்றும் கருப்பு புள்ளிகள் ஆகியவற்றால் மூடப்பட்டிருக்கும். வெள்ளை நிறத்திலான வயிறு பெரும்பாலும் சிறிய கருப்பு அடையாளங்களுடன் காணப்படும். தலை பொதுவாகச் சாம்பல் நிறத்திலிருக்கும்.
# புரோஞ்செர்சுமாய் மலைப்பாம்பு

## இனப்பெருக்கம்

*பைதான் புரோஜெர்சுமாய்* முட்டையிட்டு இனப்பெருக்கம் செய்யக்கூடியது. ஒரே நேரத்தில் 30 முட்டைகள் வரை இடும். பெண் தன் முட்டைகளைச் சுற்றி வளைத்து, தன் உடலை நடுங்கச் செய்து, முட்டைகளை முறையாக அடைகாக்க வெப்பத்தை உருவாக்குகிறது.
# புரோஞ்செர்சுமாய் மலைப்பாம்பு

## வர்த்தகம்

பொதுவாகக் கணிக்க முடியாத மற்றும் ஆக்குரோசமானதாகப் பரவலாகக் கருதப்பட்ட *பைதான் புரோஜெர்சுமாய்*, தற்பொழுது ஊர்வன அறிஞர்களிடையே பொதுவானதாகி வருகிறது. முன்னர், கொல்லைப்படுத்தப்பட்ட பல மாதிரிகள் மலேசியா காட்டில் பிடிக்கப்பட்டவை. இவை இந்தோனேசியாவை விட (சுமாத்திரா) ஆக்குரோசமானவை என்று அறியப்படுகிறது. இவற்றில் பெரும்பாலான காட்டில் பிடிக்கப்பட்ட, காட்டு-இன மற்றும் கொல்லைப்படுத்தப்பட்டன.  
*பைதான் புரோஜெர்சுமாய்* தோலுக்கான அதிகமாகப் பிடிக்கப்படுகின்றன. இந்த வர்த்தகம் நிலையானதா என்ற கேள்விகள் உள்ளன.
# புரோஞ்செர்சுமாய் மலைப்பாம்பு

## வகைப்பாட்டியல்

1938-ல் *பைதான் புரோஜெர்சுமாய்* சிற்றினம் முதன்முதலில் ஆலிவ் க்ரிஃபித் ஸ்டல் *பைதான் கர்டசு* *புரோஜெர்சுமாய்* என துணையினமாக விவரித்தார். இந்த உயிரலகு, 2005-ல் பாவெல்சு மற்றும் பலரால், *பைதான்* *புரோஜெர்சுமாய்* என்ற முழு சிற்றினமாக அங்கீகரிக்கப்பட்டது.
# லாரஸ் ஃபஸ்கஸ் ஃபஸ்கஸ்

**இலாரசு பசுகசு பசுகசு** (*Larus fuscus fuscus*) என்பது வடக்கு நார்வே, சுவீடன் மற்றும் பின்லாந்து முதல் வெள்ளைக் கடல் வரை இனப்பெருக்கம் செய்யும் ஒரு பெரிய கடல் புறா ஆகும். இது கருமுதுகுக் கடற்காக்கையின், துணையினம் ஆகும்.
# லாரஸ் ஃபஸ்கஸ் ஃபஸ்கஸ்

## விளக்கம்

வீட்டு வாத்து அளவுள்ள இது சுமார் 60 செ.மீ நீளம் இருக்கும். இதன் அலகு மஞ்சள் நிறத்திலும், விழிப்படலம், வெண்மை நிறத்திலும், கால்கள் ஆரஞ்சு மஞ்சள் நிறத்திலும் இருக்கும். இதின் தலை, கழுத்து, உடலின் கீழ்ப்பகுதி ஆகியன வெண்மை நிறத்தில் இருக்கும். முதுகும், தோள் பட்டையும் கறுத்த சாம்பல் நிறமான ஓரளவு கறுப்பு என்று சொல்லக்கூடியவாறு இருக்கும். பறக்கும்போது இறக்கைகளின் வெள்ளை விளிம்புகளும், கறுத்த முதுகும் மற்ற கடற்காக்கைகளிலிருந்து இதனை வேறுபடுத்திக் காட்டும். இதன் தோற்றம் இதன் முதன்மை இனமான கருமுதுகுக் கடற்காக்கையில் இருந்து பெரிதும் வேறுபடவில்லை. ஆனால் இதன் தோள்பட்டை சார்ந்த பகுதி கருங்கடுநிறத்தில் இருப்பதே ஒரு வேறுபாடு ஆகும்.
# லாரஸ் ஃபஸ்கஸ் ஃபஸ்கஸ்

## வலசை

இவை தென் இந்தியாவில் மேற்குக் கிழக்குக் கடற்கரைப் பகுதிகளில் குளிர்காலத்தில் செப்டம்பர் முதல் மே வரை காணலாம். கோடியக்கரையில் காணப்பட்ட குறிப்புகள் உண்டு. குளிர் காலத்தில் இந்தியாவுக்கு வலசை வரும்போது தலையில் பழுப்பு நிறமான கோடுகள் மிகுதியாக காணலாம்.
# லாரஸ் ஃபஸ்கஸ் ஃபஸ்கஸ்

## நடத்தை

இவை எப்போதும் கூட்டமாக காணப்படும். இது ஒரு அனைத்துண்ணி ஆகும். இவை கடற்கரைகளிலும் துறைமுகங்களிலும், மீன்பிடிக்கும் துறைகளிலும், கருடனோடும் பிற கடற்காங்களைகளோடும் சேர்ந்து பறப்பதைக் காண இயலும். இவை மீன்கள், பூச்சிகள், ஓடுடைய கணுக்காலிகள், புழுக்கள், நட்சத்திரமீன்கள், மொல்லுடலிகள், விதைகள், பழங்கள், சிறிய பாலூட்டிகள், முட்டை, சிறிய பறவைகள், குஞ்சுகள், இறைச்சிக் கழிவுகள், கழிவுப்பொருள், அழுகும் பிணம் போன்றவற்றை உண்கின்றன.  
கீஓவ்.. கீஓவ்.. என உரத்தக் குரலில் ஒலி எழுப்பும்.
# ஜெயிலர்

***ஜெயிலர்*** (*Jailer*) என்பது 2023 இல் வெளியான இந்தியத் தமிழ் அதிரடித் திரைப்படமாகும். இதை இயக்குநர் நெல்சன் எழுதி இயக்கியுள்ளார். சன் பிக்சர்ஸின் கலாநிதி மாறனால் தயாரிக்கப்பட்ட இந்தப் படத்தில் ரஜினிகாந்த் முதன்மை கதாபாத்திரத்தில் நடிக்க உடன் மோகன்லால், ஜாக்கி ஷெராஃப், சிவ ராஜ்குமார், சுனில், ரம்யா கிருஷ்ணன், விநாயகன், மிர்னா மேனன், தமன்னா ஆகியோர் நடித்துள்ளனர்.  
இப்படம் பிப்ரவரி 2022 இல் அதிகாரப்பூர்வமாக "தலைவர் 169" என்ற பெயருடன் அறிவிக்கப்பட்டது. இது ரஜினிகாந்தின் 169 வது படமாகும். அதே நேரத்தில் அதிகாரப்பூர்வமாக "**ஜெயிலர்**" என்ற தலைப்பு சூன் மாதம் அறிவிக்கப்பட்டது. முதன்மை புகைப்படம் எடுக்கும் பணி ஆகத்து 2022 இல் சென்னையில் தொடங்கி சூன் 2023 இல் முடிக்கப்பட்டது. படத்திற்கு அனிருத் ரவிச்சந்திரன் இசையமைத்துள்ளார். ஒளிப்பதிவை விஜய் கார்த்திக் கண்ணன் மற்றும் படத்தொகுப்பை ஆர். நிர்மல் ஆகியோர் கையாண்டுள்ளனர்.இந்த திரைப்படம் தமிழ் சினிமாவின் வசூல் ரீதியாகவும் & விமர்சன ரீதியாகவும் மிகப்பெரிய வெற்றிப் படமாக அமைந்தது. தமிழ் நாட்டில் அதிகம் வசூல் செய்த திரைப்படங்களில் ஜெயிலர் முதலிடத்தில் உள்ளது ( 240+ கோடி ). மேலும் கேரளா & கர்நாடகா மற்றும் வெளிநாடுகளில் அதிகம் வசூல் செய்த முதல் தமிழ் திரைப்படம் என்ற வரலாற்று சாதனையையும் படைத்துள்ளது ஜெயிலர்.உலகம் முழுவதும் அதிகம் வசூல் செய்த தமிழ் திரைப்படங்களின் வரிசையில் 2ஆம் இடத்தை பிடித்தது ஜெயிலர். இத்திரைப்படம் இதுவரை 600 கோடிக்கும் மேல் வசூலை வாரிக் குவித்து வருகிறது என்பது குறிப்பிடத்தக்கது.
# ஜெயிலர்

## தயாரிப்பு

2022 பெப்ரவரி 10 அன்று, சன் பிக்சர்ஸ் தனது அடுத்த படத்தில் இயக்குநர் நெல்சன் இயக்கத்தில் ரஜினிகாந்த் நடிப்பார் என அதிகாரப்பூர்வமாக அறிவித்தது. ரஜினியின் 169வது படமான, இதற்கு தற்காலிகமாக *தலைவர் 169* என்று பெயரிடப்பட்டது. 2022 சூன் 17 அன்று *ஜெயிலர்* என்ற தலைப்பு அறிவிக்கப்பட்டது. பட விளம்பரத்தில் நெல்சன் எழுத்தில் படம் உருவாவதாக வெளிப்படுத்தியது. ரஜினிகாந்த் எழுதிய கதையிலிருந்து கே. எஸ். ரவிக்குமார் திரைக்கதை எழுதுவார் என்று முந்தைய செய்திகளை நிராகரித்தது. *டாக்டர்* (2021) மற்றும் *பீஸ்ட்* (2022) ஆகிய படங்களில் பணியாற்றிய அதே குழுவினருடன் நெல்சன் இதிலும் பணியாற்றினார். விஜய் கார்த்திக் கண்ணன் ஒளிப்பதிவையும், ஆர். நிர்மல் படத்தொகுப்பினையும் செய்துள்ளனர். நெல்சன் ரஜினிகாந்துடன் இணைந்த முதல் படமும் இதுவாகும்.
# ஜெயிலர்

## தயாரிப்பு

### படப்பிடிப்பு

சோதனை படப்பிடிப்பு சூலை 2022 இன் பிற்பகுதியில் சென்னையில் நடைபெற்றது. மேலும் முதன்மை புகைப்படம் எடுக்கும் பணி ஆகத்து 3 அன்று ஐதராபாத்தில் தொடங்கி, முதன்மை புகைப்படம் எடுக்கும் பணி 1 சூன் 2023 இல் முடிக்கப்பட்டது.
இருப்பினும், ஐதராபாத்தில் குறைந்தது மூன்று வாரங்கள் நீடிக்கும் என்று எதிர்பார்க்கப்பட்ட வேலைநிறுத்தம் காரணமாக படப்பிடிப்பு தொடங்குவது காலவரையின்றி தாமதமானது. பின்னர், இதன் படப்பிடிப்பு ஆகத்து 22ஆம் தேதி சென்னையில் தொடங்கியது. அக்டோபரில் கடலூரிலும் படப்பிடிப்பு நடந்து கொண்டிருந்தது. சனவரி 2023 இல், ஜெய்சால்மரில் குறைந்த கால படப்பிடிப்பு தொடங்கியது. அடுத்த மாதம், சாது கோகிலா கன்னட பதிப்பில் யோகி பாபுவின் பாத்திரத்தை மீண்டும் நடிப்பதாக அறிவிக்கப்பட்டதன் மூலம் படப்பிடிப்பு மங்களூரில் தொடங்கியது. மார்ச் மாதம், படத்தின் இறுதிக் காட்சி கேரளாவில் உள்ள சாலக்குடியில் உள்ள அதிரப்பில்லி நீர்வீழ்ச்சியில் படமாக்கப்பட்டது.
# ஜெயிலர்

## தயாரிப்பு

### தலைப்பு சர்ச்சை

சூலை 2023 இல், இயக்குநர் சக்கிர் மடத்தில் தனது மலையாளப் படத்திற்கான *ஜெயிலர்* என்ற தலைப்பை 2021 இல் தென்னிந்தியத் திரைப்பட வர்த்தக சபையில் முதலில் பதிவு செய்ததாகக் கூறி, படத்தின் தலைப்பை மாற்ற தயாரிப்பாளர் கலாநிதி மாறனிடம் கோரிக்கை வைத்தார். பின்னர், இயக்குநர் பிரச்சினையை நீதிமன்றத்திற்கு கொண்டு சென்று அதே தலைப்பில் சன் பிக்சர்ஸ் மீது சட்டப்பூர்வ புகாரை தாக்கல் செய்தார்.
# ஜெயிலர்

## இசை

பேட்ட (2019), தர்பார் (2020) ஆகிய படங்களுக்குப் பிறகு ரஜினிகாந்துடன் மூன்றாவது முறையாகவும், கோலமாவு கோகிலா (2018), *டாக்டர்* (2021), மற்றும் *பீஸ்ட்* (2022) ஆகிய படங்களைத் தொடர்ந்து நெல்சனுடன் நான்காவது படத்திலும் அனிருத் ரவிச்சந்தர் இசையமைத்துள்ளார். "காவாலா" என்ற தலைப்பில் முதல் தனிப்பாடல் 2023 சூலை 6 அன்று வெளியிடப்பட்டது. "ஹும் - தலைவர் அழைப்பரா" என்ற தலைப்பில் இரண்டாவது தனிப்பாடல் 2023 சூலை 17 அன்று வெளியிடப்பட்டது. "ஜூஜூபி" என்ற தலைப்பில் மூன்றாவது தனிப்பாடல் 2023 சூலை 26 அன்று வெளியிடப்பட்டது. 8 பாடல்களைக் கொண்ட இந்த இசைத்தொகுப்பு 2023 சூலை 28 அன்று வெளியிடப்பட்டது. "ரத்தமாரே" என்ற தலைப்பில் நான்காவது தனிப்பாடல் 2023 சூலை 26 அன்று வெளியிடப்பட்டது.
# ஜெயிலர்

## இரண்டாம் பாகம்

இத்திரைப்படத்தின் இரண்டாம் பாகத்திற்கான அறிவிப்பு 2025ம் ஆண்டு சனவரி மாதம் 15-ம் தேதி வெளியானதுடன் நல்ல வரவேற்பைப் பெற்றது.
# பாசுபரசு முச்சயனைடு

**பாசுபரசு முச்சயனைடு** (*Phosphorus tricyanide*) P(CN)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாசுபரசு முக்குளோரைடுடன் மும்மெத்தில் (ஐசோ)சயனோசிலேன் சேர்மத்தை சேர்த்து வினைபுரியச் செய்து பாசுபரசு முச்சயனைடை தயாரிக்கலாம். டை எத்தில் ஈதரில் உள்ள பாசுபரசு முப்புரோமைடுடன் வெள்ளி சயனைடு சேர்த்து வினை புரியச் செய்தும் இதை தயாரிக்க முடியும். இமேலும் இச்சேர்மம் Re(CO)<sub>5</sub>FBF<sub>3</sub> உடன் வினைபுரிந்து {P[CN-Re(CO)5]<sub>3</sub>}(BF<sub>4</sub>)<sub>3</sub> என்ற அணைவுச் சேர்மத்தைக் கொடுக்கிறது.